Viata tanarului Alksandras se schimba in ziua in care casa ii este asaltata de necunoscuti inarmati. Toti membrii familiei sunt rapiti si ajung sa fie vanduti, separat, mai multor Proprietari. Destinul lui Alksandras ajunge in mainile mojicului Wilbert Woodruff, care detine sute de alti sclavi. Baiatul este nevoit sa infrunte o realitate crunta: ramas singur, neajutorat si supus unor chinuri teribile. Curand, in comunitatea sclavilor se pregateste o revolta impotriva Proprietarilor, iar Alksandras e constient ca aceasta este unica ocazie de a evada si de a-si regasi familia. Misiunea devine mai dificila atunci cand apar Inarmatii, a caror menire este sa le oprime orice sansa de scapare. Imperiul sclavilor este un exemplu al durerii, al prieteniei si al perseverentei pana la ultimul strop de energie.